|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **6.** | |
| UDŽBENIK: **Get to** **the top 2** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 2.** | | ODELJENJE**:** | | DATUM**:** |
| Nastavna tema: | **Hello** | | | |
| Nastavna jedinica: | **Family** | | | |
| Tip časa: | utvrđivanje | | | |
| Cilj časa: | Utvrđivanje vokabulara vezanog za članove porodice i izraza vezanih za države i nacionalnosti i njihove primene u komunikaciji i predstavljanju | | | |
| Očekivani  ishodi: | Po završetku časa učenici će biti u stanju da u usmenoj i pismenoj komunikaciji:  - govore o članovima svoje porodice  - koriste reči vezane za države i nacionalnosti  - saopšte koje su nacionalnosti i sagovorniku postave slično pitanje  - primenjuju osnovne principe tolerancije i razumevanja | | | |
| Međupredmetnekompetencije: | odgovorno učešće u demokratskom društvu, komunikacija, kompetencija za učenje, saradnja | | | |
| Oblik rada: | Frontalni, rad u grupi, rad u paru, individualni | | | |
| Nastavne metode: | Dijaloška, igrovne aktivnosti, demonstrativna, rad na tekstu, audio-lingvalna | | | |
| Nastavna sredstva: | Fotografije porodice i rođaka, udžbenik, CD, tabla, karta sveta, kartice sa podacima o poznatim ličnostima | | | |
| Korelacija sa drugim predmetima: | Srpski jezik i književnost, biologija, geografija | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (5 minuta) | Provera domaćeg zadatka.  Nastavnik ispisuje reči vezane za članove porodice na tabli (*aunt, cousin, daughter, father, grandfather, brother, grandmother, husband, mother, sister, son, uncle, wife)* i ispituje učenike njihovo značenje i objašnjava ako ima nepoznatih reči. | | | |
| **Glavni deo:**  (25 minuta) | **Udžbenik 7. strana, 3 Family**  **A)** Nastavnik skreće učenicima pažnju na porodično stablo prikazano u vežbanju i objašnjava eventualne nepoznate reči. Takođe nastavnik pomaže učenicima da uvide porodične veze između različitih članova dečakove porodice. Učenici imaju nekoliko minuta da pročitaju tekst u oblačiću, a zatim ga dopunjuju ponuđenim rečima. Nastavnik pušta CD 1 (audio-zapis 3) kako bi učenici proverili odgovore, a zatim nekoliko učenika čita tekst naglas.  **B)** Nastavnik poziva jednog učenika da pred razredom demonstriraju aktivnost. Nastavnik i učenik međusobno postavljaju pitanja vezana za porodicu:  *Have you got any brothers or sisters?*  *Yes, I’ve got.../No, I haven’t.*  *What’s your brother’s / sister’s name?*  Učenici zatim u paru izvode prikazanu aktivnost, a nastavnik prati tok aktivnosti i pomaže kada je neophodno.  **Udžbenik 7. strana, 4 Where are you from?**  Nastavnik prikazuje kartu sveta i pita učenike *Where are you from?* Nastavnik zatim pokazuje različite države, ohrabrujući učenike da ponove nacionalnosti naučene u prethodnom razredu. Nastavnik zapisuje na tabli odgovore učenika.  Nastavnik ukazuje na države i nacionalnosti prikazane u udžbeniku i objašnjava eventualne nepoznate reči. Učenici individualno ili u paru spajaju države sa nacionalnostima. Sledi usmena provera zadatka.  Nastavnik pušta CD 1 (audio-zapis 4), učenici ponavljaju vežbajući izgovor.  Za sledeću aktivnost učenici su trebali za domaći da naprave i ponesu kartice sa poznatim ličnostima, njihovom fotografijom, imenom, godinama i nacionalnošću. Nastavnik deli učenike u parove. Svaki učenik dobija jednu sliku i treba da zamisli da je on ta osoba sa slike. Zatim mu drugi član para postavlja pitanja:  *What’s your name?*  *How old are you?*  *Where are you from?*  Neki od parova glume dijalog pred odeljenjem. Nastavnik prati tok aktivnosti i pomaže gde je potrebno. | | | |
| **Završni deo:**  (15 minuta) | Nastavnik deli učenike u grupe od po četvoro i uverava se da li su doneli fotografije svojih članova porodice. Učenici predstavljaju svoje članove porodice na fotografijama ostalim članovima grupe (*This is my aunt. Her name’s Emily.)*  i odgovaraju na njihova pitanja. Kada svi učenici završe sa predstavljanjem u okviru grupe, učenici sve fotografije stave na sto okrenute licem na dole. Jedan učenika bira fotografiju, a zatim kaže ko je osoba na slici *This is ...’s aunt. Her name’s Emily.* Aktivnost se nastavlja dok svi učenici ne predstave osobe na slikama. Nastavnik prati tok aktivnosti, pomaže kada je neophodno i pohvaljuje učenike.  **Domaćí zadatak:** Radna sveska 4. strana vežbanje C i 5. strana vežbanje D. | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |