|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **6.** | |
| UDŽBENIK: **Get to** **the top 2** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 3.** | | ODELJENJE**:** | | DATUM**:** |
| Nastavna tema: | **Hello** | | | |
| Nastavna jedinica: | **Days and months** | | | |
| Tip časa: | utvrđivanje | | | |
| Cilj časa: | Utvrđivanje jezičkih sadržaja koji se odnose na opisivanje sposobnosti, datuma rođenja i korišćenja konstrukcije *there is / there are* | | | |
| Očekivani  ishodi: | Po završetku časa učenici će biti u stanju da u usmenoj i pismenoj komunikaciji:   * postave i odgovore na jednostavnija pitanja lične prirode * opišu stalne sposobnosti u sadašnjosti koristeći nekoliko vezanih iskaza * postavljaju pitanja u vezi sa količinom * koriste *there is* i *there are* u ponuđenim situacijama | | | |
| Međupredmetnekompetencije: | Odgovorno učešće u demokratskom društvu, komunikacija, kompetencija za učenje, saradnja | | | |
| Oblik rada: | Frontalni, individualni, rad u paru | | | |
| Nastavne metode: | Dijaloška, igrovne aktivnosti, demonstrativna, audio-lingvalna | | | |
| Nastavna sredstva: | Udžbenik, CD, radna sveska | | | |
| Korelacija sa drugim predmetima: | Srpski jezik i književnost | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (5 minuta) | Provera domaćeg zadatka.  Nastavnik proziva nekoliko učenika i postavlja im pitanja poput: *What’s your name? How old are you? Where are you from? Have you got any brothers or sisters? etc...* Kroz odgovore na pitanja nastavnik vidi koliko su učenici savladali gradivo sa prethodnog časa. | | | |
| **Glavni deo:**  (30 minuta) | **Udžbenik 8. strana, 5 Days and months**  **A)** Učenici imaju zadatak da dopune tabelu danima i mesecima, odgovarajućim redosledom. Zadatak mogu da rade individualno ili u paru. Sledi usmena provera odgovora, a nastavnik zatim pušta CD 1 (audio-zapis 5) i učenici ponavljaju vežbajući izgovor.  **B)** Učenici su podeljeni u parove. Nastavnik kaže učenicima da obrate pažnju na balončić sa dijalogom i podseća da pišemo *20 or 20th May,*  a izgovaramo *the twentieth of May.* Nastavnik podseća učenike i na upotrebu predloga *in + months* i *on + dates.*  Nastavnik postavlja pitanja iz dijaloga u vežbanju jednom učeniku, a zatim podstiče učenike da u paru vežbaju isti dijalog.  Nastavnik imenuje jedan mesec u godini, a zatim pita učenike pojedinačno da kažu mesec koji mu prethodi i koji sledi. Učenici aktivnost nastavljaju u paru, a nastavnik prati tok aktivnosti i pohvaljuje učenike.  **6 What can you do?**  Nastavnik ukazuje učenicima da obrate pažnju na balončić i uverava se da li ga razumeju. Zatim čita učenicima listu izraza i proverava da li ima nepoznatih reči. Nastavnik objašnjava učenicima upotrebu glagola *can.* A zatim bira jednog učenika i sa njim izvodi prvi dijalog kao u oblačiću. Ostale učenike deli u parove i oni imaju zadatak da prvo postave pitanje sa *can,* a zatim da odgovore ili potvrdno (*Yes, I can)* ili odrično (*No, I can’t).*  **7 How many?**  Učenici imenuju predmete na slici, a zatim imaju zadatak da ih prebroje i dopune rečenice konstrukcijom *There is / are* i odgovarajućim brojem. Učenici rade zadatak individualno, a zatim nastavnik pušta CD 1 (audio-zapis 6) i učenici proveravaju odgovore.  Nastavnik deli učenike u parove. Učenici šetaju učionicom i u paru međusobno postavljaju pitanja i odgovaraju na njih u vezi sa predmetima u učionici: *How many chairs/ posters are there?* Nastavnik prati tok aktivnosti i pomaže kada je neophodno. | | | |
| **Završni deo:**  (10 minuta) | **Radna sveska 4. i 5. strana**  Nastavnik objašnjava učenicima A. zadatak iz radne sveske gde trebaju da popune ukrštenicu. Takođe treba da urade i F. zadatak na 5. strani gde treba da spoje pitanje sa odgovorom. Učenici zadatke rade samostalno, a nastavnik prati tok aktivnosti i pomaže gde je neophodno. | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |