|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **6.** | |
| UDŽBENIK: **Get to the top 2** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 64.** | | ODELJENJE**:** | | DATUM**:** |
| Nastavna tema: | **Science matters** | | | |
| Nastavna jedinica: | **What’s up in the sky?** | | | |
| Tip časa: | obrada | | | |
| Cilj časa: | Usvajanje i primena budućeg vremena, kao i vokabulara vezanog za nebeska tela. | | | |
| Očekivani  ishodi: | Po završetku časa učenici će biti u stanju da u usmenoj i pismenoj komunikaciji:  -prepoznaju i imenuju pojmove koji se odnose na temu  -razumeju kraće i duže tekstove koji se odnose na iskazivanje predviđanja, ponuda/odluka, planova i namera u budućnosti | | | |
| Međupredmetnekompetencije: | Kompetencija za učenje, saradnja, komunikacija, odgovorno učešće u demokratskom društvu | | | |
| Oblik rada: | Frontalni, individualni, rad u paru | | | |
| Nastavne metode: | Dijaloška, rad na tekstu, metoda pisanja, demonstrativna, audio-lingvalna | | | |
| Nastavna sredstva: | Udžbenik, CD | | | |
| Korelacija sa drugim predmetima: | Geografija | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (5 minuta) | Provera domaćeg zadatka.  **Udžbenik 78. strana**  Nastavnik ističe naslov lekcije i uvodi učenike u temu pitanjima:  *What can you see in the sky during the day?*  *What can you see in the sky during the night?* | | | |
| **Glavni deo:**  (30 minuta) | **1 Vocabulary**  Nastavnik uvodi nove reči objašnjavajući ih. Učenici imaju zadatak da slušaju CD 2 (audio-zapis 36) i da obeleže reči onim redosledom kojim ih čuju. Sledi usmena provera odgovora. Nastavnik ponovo pušta CD, a učenici ponavljaju reči vežbajući izgovor.  **2 Read**  **A)** Nastavnik podstiče učenike da na osnovu naslova i slika pogode sadržaj teksta. Nastavnik postavlja pitanja:  *What do you know about the sun?*  *Is the Sun a star or a planet?*  *How hot is it?*  *Is it bigger or smaller than the Earth?*  Nastavnik prihvata sve odgovore učenika, ne ispravljajući ih, kako bi učenici sami kasnije uočili tačne činjenice pomoću teksta. Nastavnik pušta CD 2 (audio-zapis 37), učenici prate tekst i podvlače nepoznate reči, koje nastavnik objašnjava.  Nastavnik postavlja dodatna pitanja u vezi sa tekstom:  *How many stars are there in our galaxy?*  *What gives life to everything on Earth?*  *How old is the Sun?*  *What will happen to the oceans?*  *What’s the temperature at the centre of the Sun?*  *Is it good for your eyes to look directly at the Sun?*  *How long does it take the light from the Sun to get to Earth?*  Nekoliko učenika čita delove teksta.  **B)** Učenici u paru čitaju rečenice vezane za tekst i označavaju ih kao tačne ili netačne. Sledi usmeno izveštavanje.  **Udžbenik 79. strana, 3 Vocabulary**  Nastavnik daje nekoliko minuta učenicima da pročitaju rečenice 1-7 i ponuđene reči i objašnjava nepoznate reči, ukoliko ih ima. Učenici u paru dopunjuju rečenice datim rečima. Sledi usmena provera odgovora.  **4 Grammar**  Nastavnik podstiče učenike da pronađu primere upotrebe budućeg vremena u tekstu i da ih podvuku i pojedinačno pročitaju. Nastavnik pita:  *Are these events going to happen for sure?*  Učenici individualno dopunjuju rečenice 1-5. Sledi usmena provera odgovora.  **5 Speak**  Učenici imaju zadatak da pokušaju da predvide kakvi će im životi biti u budućnosti. Nastavnik deli učenike u parove i oni govore međusobno o svojim predviđanjima, služeći se ponuđenim glagolima i primerom u oblačiću. Nastavnik prati tok aktivnosti i pomaže kada je neophodno. | | | |
| **Završni deo:**  (10 minuta) | **6 Write**  Učenici beleže svoja zapažanja iz prethodnog pasusa pismeno u vidu kratkog sastava, a zatim razmenjuju sveske sa svojim parom, kako bi međusobno radili na ispravljanju grešaka. Nekoliko učenika čita pred razredom svoja predviđanja. Nastavnik beleži najčešće greške i daje sugestije za njihovo ispravljanje i pohvaljuje dobre primere učeničkih radova.  **Domaćí zadatak:** Radna sveska 70. i 71. strana | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |